Ur mignon a-gozh din eo Murray Schisgal, ouzhpenn 30 vloaz zo
Dezhań e oa deut sońj kentań Tootsie :
peseurt mod 'vefes disheńvel ma vijes bet ganet plac'h ?
en doa goullet ganin ur wech bennak.
Ne oa ket o c'houll ganin penaos 'n em santfen ma vijen ur plac'h,
pep hini a sońj : penaos 'n em santfen ma vijen eus ar reizh all ?
Disheńvel e oa e c'houlenn :
Ma vijes bet ganet plac'h, peseurt mod 'vijes disheńvel ?
Ha diwar an dra-se hon doa... met re hir 'vije kontań dre ar munud
'blam 'betra 'oamp bet daou vloaz o labourat war Tootsie, 'raok kaout ul leurenner memes,
mann 'met 'vit skrivań meur a skrid-aozań.
Met bet 'oan 'ba ti Columbia 'vit goull gante moneiz 'vit un taol-esae,
'vit gwelet hag-eń 'c'hallen kaout tres ur plac'h.
Ma ne oan ket 'vit kaout tres ur plac'h 'vije mat dezhe chom hep ober ar film.
Goullet o doa petra 'dalveze an dra-se.
Santout a raen, ma n'hallen ket bale 'ba New York
gwisket 'vel ur plac'h, hep klevet : Piv eo hemań treuzwisket ?
pe n'eus forzh petra all : Peseurt istrogell eo hennezh ?,
ma ne oan ket 'vit ober an dra-se,
'faote ket din ober ar film.
Ret 'oa d'ar sellerien gellet krediń er pezh 'welfent.
Ur wech bet graet an taol, ha pa 'm boa gwelet an disoc'h war ar skramm
'oan bet feuket pa ne oan ket koantoc'h 'vit se, ha lâret 'm boa :
Bremań pa 'peus graet ur plac'h diouzhin, grit ur goantenn diouzhin.
Sońjal 'rae din 'oa dleet din bezań ur plac'h koant.
Ma oa ret din bezań ur plac'h 'faote din bezań deus ar c'hoantań.
Respontet o doa : Mat 'vo 'mod-se. Vimp ket 'vit ober gwelloc'h.
D'ar c'houlz-se eo deut splann din...
Bet 'oan 'ba du-mań, ha da ouelań 'n ur gaozeal gant ma gwreg.
Lâret 'm boa dezhi : Ret eo din ober ar film-se. Hi 'doa lâret : 'Blam 'betra ?
Ha me : 'Blam ma sońj din on ur plac'h dedennus
pa welan 'c'hanon war ar skramm.
Ha goűt 'ran, ma welfen an dudenn-se en ur fest, ne gomzfen ket dezhi,
'blam n'eo ket stummet he c'horf 'vel omp-ni bet stummet da briziań
korf ur plac'h evit pediń 'nezhi da goan.
Ha ma gwreg : O kontań petra 'maout 'ta ?
Ha me : Re a verc'hed dedennus-bras
'm eus ket bet graet anaoudegezh gante em buhez
'blam m'eo bet distummet ma spered.
'Vidon-me, n'eo ket bet ur gomedienn, biskoazh.